На основу члана 44. Закона о култури („Службени гласник Републике Србије“, број 72/09, 13/16, 30/16 и 6/20), члана 37. Статута Града Ниша („Службени лист Града Ниша“, број 88/08, 143/16 и 19/20) и члана 15. став 2. Одлуке о оснивању Нишког симфонијског оркестра („Службени лист Града Ниша“, број 2/2011 - пречишћен текст, 115/16 и 99/20),

 Скупштина Града Ниша, на седници одржаној \_\_\_\_\_\_\_\_\_\_ 2021. године

донела је

**Р Е Ш Е Њ Е**

**I ДАЈЕ СЕ САГЛАСНОСТ** на Одлуку о изменама и допунама Статута Нишког симфонијског оркестра, број XXXIX-103-3, коју је донео Управни одбор Установе на седници одржаној 28.01.2021. године.

**II** Решење доставити Нишком симфонијском оркестру и Градској управи за друштвене делатности.

Број:

У Нишу,

**СКУПШТИНА ГРАДА НИША**

 Председник

 Бобан Џунић

***О б р а з л о ж е њ е***

 Скупштина Града Ниша је на седници одржаној 2.11.2020. године донела Одлуку о изменама и допунама Одлуке о оснивању Нишког симфонијског оркестра („Службени лист Града Ниша“, број 99/20).

 Ради усклађивања Статута Нишког симфонијског оркестра са Законом о култури („Сл.гласник РС“, број 72/09, 13/16, 30/16 и 6/20) и наведеном одлуком Скупштине Града, Управни одбор Нишког симфонијског оркестра је на седници одржаној 28.01.2021. године донео Одлуку о изменама и допунама Статута Нишког симфонијског оркестра, број XXXIX-103-3.

Одлуком се мења услов за избор директора Установе у погледу радног искуства, те се прописује да је за кандидата за избор директора потребно најмање пет година радног искуства у култури, уместо досадашњег петогодишњег радног искуства у струци. Обавезује се управни одбор да се придржава закона којим се уређује управни поступак приликом поступања са пријавама по расписаном јавном конкурсу за избор директора. Такође, прописује се да исто лице не може бити два пута именовано за вршиоца дужности директора, као и да управа надлежна за послове културе закључује са Установом годишњи уговор о финансирању делатности Установе.

За реализацију овог акта није потребно додатно ангажовање финансијских средстава из буџета Града Ниша.

 Имајући у виду да је Одлука о изменама и допунама Статута Нишког симфонијског оркестра, број XXXIX-103-3 од 28.01.2021. године донета у складу са законом, општим актима Града и циљевима оснивања Установе, Градска управа за друштвене делатности је израдила нацрт решења као у диспозитиву.

**Градска управа за друштвене делатности**

вршилац дужности начелника

 Градске управе за друштвене делатности

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Катарина Митровски